Z.Orucov. Çox sağ olun. Cənab Sədr, hörmətli Məclis üzvləri! Mən birinci növbədə bu məsələdə daha çox səslənən “institut” sözünə toxunmaq istəyirəm. Bu bizdə müstəqillik dövründə xeyli dəbə minmiş termindir. Vəkillik institutu, sö-zün həqiqi mənasında, o vaxt instituta çevrilir ki, həqiqətən də, ona hədsiz, böyük ictimai etimad, ictimai etibar olsun. Bu halda həmin qurum insanlar üzərində mənəvi hakimiyyətə malik olur, vətəndaşlar daha çox ora müraciət edir, onun timsalında özünün müdafiəçisini görür. Beləliklə, o, mühüm bir quruma çevrilir.